член 25:
 а)е признат за такъв от компетентния орган на държавата износител;
 б)поема задължението да проверява вписванията в сертификатите за автентичност.
 2.На Комисията се съобщава следната информация:
 а)наименованието и адресът, по възможност също и адресът на електронна поща и интернет адресът, на органа или органите, които са оправомощени да издават сертификатите за автентичност, посочени в член 25;
 б)образец на печата, използван от издаващия орган или органи;
 в)процедурите и критериите, които прилагат издаващият орган или органи, за да установят дали са изпълнени изискванията, посочени в член 24.
 Член 27
 Публикуване на наименованията на издаващите органи в трети държави за тарифната квота с пореден номер 09.2201 и тарифните подквоти с поредни номера 09.2202 и 09.2203
 Ако изискванията, посочени в член 26, са изпълнени, Комисията публикува наименованието(ята) на съответния(те) издаващ(и) орган(и) в серия C на Официален вестник на Европейския съюз.
 Раздел 6
 МЛЯКО И МЛЕЧНИ ПРОДУКТИ
 Член 28
 Определения и изисквания за тарифната квота с пореден номер 09.0151
 1.За тарифната квота с пореден номер 09.0151, за целите на определението „сирена, предназначени за преработка“ „топено сирене“ означава продукт, класиран в код по КН 0406 30.
 2.Продуктите, внесени в рамките на тарифната квота с пореден номер 09.0151, се поставят под режим специфична употреба в съответствие с член 254 от Регламент (ЕС) No 952/2013.
 Член 29
 Тарифна квота с пореден номер 09.0153 и тарифни подквоти с поредни номера 09.0159 и 09.0160
 1.Тарифната квота с пореден номер 09.0153 се управлява като главна тарифна квота с две тарифни подквоти с поредни номера 09.0159 и 09.0160.
 2.Тарифната подквота 09.0159 се използва за подаване на заявления за код по КН 0405 10; тарифната подквота 09.0160 се използва за подаване на заявления за код по КН 0405 90.
 3.Ползването на тарифната квота с пореден номер 09.0153 може да се предостави само при подаване на заявление за тарифните подквоти с поредни номера 09.0159 и 09.0160.
 Раздел 7
 СВИНСКО МЕСО
 Член 30
 Определения за тарифната квота с пореден номер 09.0118
 За тарифната квота с пореден номер 09.0118 филе, прясно, охладено или замразено, класирано в кодове по КН ex 0203 19 55 и ex 0203 29 55, представлява разфасовки, които включват месото от мускулите musculus major psoas и musculus minor psoas, със или без глава, почистено или не.
 Раздел 8
 ОВЧЕ И КОЗЕ МЕСО
 Член 31
 Тарифни квоти в сектора на овчето и козето месо
 1.За тарифните квоти в сектора на овчето и козето месо „яре“ означава коза на възраст до една година.
 2.За целите на изчисляването на количествата на „еквивалент на кланично тегло“ нетното тегло се умножава по следните коефициенти:
 а)за обезкостено агнешко и ярешко месо: 1,67;
 б)за обезкостено овнешко, овче и козе месо, с изключение на ярешко месо, и всяка смес от тях: 1,81;
 в)за необезкостени продукти: 1,00;
 г)за живи животни: 0,47.
 3.При тарифна квота, която е част от споразумение за преференциални тарифи, доказателството за произход е от същия вид като доказателството за произход, предвидено в съответното споразумение.
 4.В случай на обединяване на тарифни квоти с произход от една и съща трета държава и произтичащи както от споразумение за преференциални тарифи, така